hindi, marahil ay may sakit ako, marahil ay masama ang aking katawan ang bulong marami ang nagagalit sa akin, ang mga naghihinalang ako ang sanhi ng kanilang kasawian, ngunit. at sa dahilang nararamdamang nag aalab ang kaniyang noo ay tumindig at lumapit sa durungawan upang sagapin ang malamig na simuy sa gabi. sa kaniyang paanan ay pinauusad ng ilog pasig ang kaniyang pilak na agos, na sa ibabaw ay nanghihinamad na kumikinang ang mga bulang umiikit, sumusulong at umuurong na sumusunod sa lakad ng mumunting uliuli. ang siyudad ay natatayo sa kabilang ibayo at ang kaniyang maiitim na muog ay nakikitang nakakikilabot, matalinghaga, at napapawi ang kaniyang karukhaan sa liwanag ng buwan na nakapagpaparikit at nagpapaganda sa lahat ng bagay.